**Informácie pre záujemcov o štúdium na škole v systéme Duálneho vzdelávania, ktorý nastúpia do 1. ročníka v školskom roku 2020/2021 :**

Súkromná stredná odborná škola podnikania, Námestie mládeže 587/17, Zvolen už od 1.9.2019 vstúpila do systému duálneho vzdelávania v študijnom odbore 6341 M škola podnikania. Systém duálneho vzdelávania prináša úzke prepojenie odborného vzdelávania priamo u zamestnávateľa so vzdelávaním v škole. Študent sa v rámci štúdia na škole pripravuje na prácu aj u nového zamestnávateľa v jeho priestoroch, učí sa a získava skúsenosti, ktoré sú potrebné pre výkon danej profesie. Táto spolupráca poskytuje výhody pre všetkých zúčastnených: zamestnávateľov - firmy, spoločnosti, pre školu, pre rodičov a študentov našej školy. Sme súkromná škola, ktorá sa snaží pre študentov vytvoriť kvalitné študijné prostredie a dbáme na prepojenie vzdelávania s praxou, čím  je zabezpečený väčší predpoklad uplatnenia našich absolventov na trhu práce.

Výhoda spolupráce zamestnávateľov a školy pri vzdelávaní je hlavne v tom, že počas štyroch rokov štúdia na našej škole študent získa základné znalosti, zručnosti priamo u daného zamestnávateľa, s ktorým podpíše zmluvu o duálnom systéme vzdelávania a po ukončení štúdia môže nastúpiť hneď do zamestnania.

V školskom roku 2020/2021 sme pre študentov uzatvorili zmluvy s prestížnymi zamestnávateľmi z nášho regiónu, ktorí majú osvedčenie od Republikovej únie zamestnávateľov o spôsobilosti pre vykonávanie praktického vyučovania a uzavreli zmluvu s našou školou o „Duálnom vzdelávaní.“

**Continental Automotive Systems Slovakia s.r.o**., Cesta ku Continentalu 8950/1,Zvolen 6 žiakov

**Mestský úrad**, Námestie slobody 2525/22, Zvolen 2 žiaci

**Creefox** – marketingová agentúra, Lazovná 3, Banská Bystrica 2 žiaci

Viac informácií o duálnom systéme vzdelávania:

<http://www.dualnysystem.sk/#HomeTextArea>

<https://www.minedu.sk/system-dualneho-vzdelavania/>

<https://siov.sk/vzdelavanie/odborne-vzdelavanie-a-priprava/dualne-vzdelavanie/>